Id-Deċiżjoni tal-Kummissjoni
tas-27 ta’ Frar 1996
li temenda d-Deċiżjoni 94/198/KE li tesiġi kundizzjonijiet speċifiċi għall-importazzjoni ta’ prodotti tas-sajd u l-akwakultura mill-Brażil
(Test b’rilevanza għaż-ŻEE)
(96/193/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidra d-Direttiva tal-Kunsill 91/493/KEE tat-22 ta’ Lulju 1991 li tesiġi l-kundizzjonijiet dwar is-saħħa għall-produzzjoni u tpoġġija fuq is-suq ta’ prodotti tas-sajd [1], kif l-aħħar emendata bid-Direttiva 95/71/KE [2], u partikolarment l-Artikolu 11(5) tagħha,
Billi l-lista ta’ stabbilimenti approvati mill-Brażil għall-importazzjoni ta’ prodotti tas-sajd u l-akwakultura fil-Komunità kienet ġiet imħejjija bid-Deċiżjoni tal-Kummissjoni 94/198/KE [3]; billi din il-lista tista’ tkun emendata wara komunikazzjoni ta’ lista ġdida mill-awtorità kompetenti fil-Brażil;
Billi l-awtorità kompetenti fil-Brażil ikkomunikat lista ġdida ta’ l-istabbilimenti;
Billi huwa għalhekk meħtieġ li tkun emendata l-lista ta’ stabbilimenti approvati;
Billi l-miżuri li hemm provediment dwarhom f’din id-Deċiżjoni kienu ġew imħejjija bi qbil mal-proċedura esiġita bid-Deċiżjoni tal-Kummissjoni 90/13/KEE [4],
ADOTTAT DIN ID-DEĊIŻJONI:
Artikolu 1
L-Anness B ta’ Deċiżjoni 94/198/KE huwa mibdul bl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, fis-27 ta’ Frar 1996.